armvectores/hy_wikipedia_2023 huggingface dataset:
(2120) Տյումենիա

(2120) Տյումենիա (անգլ.՝ Tyumenia), աստերոիդ աստերոիդների հիմնական գոտում։ Հայտնաբերվել է 1967 թվականի սեպտեմբերի 9-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,05817 ա. մ., առավելագույնը մոտենում է 2,6701 ա. մ. հեռավորության վրա և հեռանում 3,4463 ա. մ.։ Արեգակի շուրջ մեկ ամբողջական պտույտ է կատարում 1953,4 երկրային օրվա ընթացքում, իր ուղեծրով շարժվելով միջինում 0,184294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2120) Տյումենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամեշնիցա (Յավենգայի վտակ)

Կամեշնիցա (ռուս.՝ Камешница), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յավենգա գետի աջ ափում՝ 14 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005320
Հիդրոլոգիական ուսումնասիրությունների կոդը - 103000532
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մատելիկա

Մատելիկա (իտալերեն՝ Matelica), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 10 316 մարդ (2008 թվականի տվյալներով), բնակչության խտությունը՝ 126 մարդ/կմ²։ Տարածքը կազմում է 81 կմ²։ Փոստային ինդեքս՝ 62024։ Հեռախոսային կոդ՝ 0737։


== Ժողովրդագրություն ==
Բնակչության գրաֆիկը.


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Համայնքի վարչակազմ ==
Հեռախոս։ 0737 781811
Էլ-փոստ։ comune@comune.matelica.mc.it
Պաշտոնական կայք։ http://www.comune.matelica.mc.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նավոզ (գյուղ, Ռոժիշչեի շրջան)

Նավոզ (ուկրաիներեն՝ Навіз), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1577 թվականին։
2001 թվականի տվյալներով Նավոզ գյուղում բնակվում էր 1 085 մարդ։ Բնակավայրը զբաղեցնում է 3,32 կմ² տարածք։ Բնակչության խտությունը կազմում էր 326,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թենգիզ Կանդինաշվիլի

Թենգիզ Կանդինաշվիլի (վրաց.՝ თენგიზ კანდინაშვილი, փետրվարի 25, 1922(1922-02-25), Թիֆլիս, Վրացական ԽՍՀ - նոյեմբերի 24, 1961(1961-11-24), Թբիլիսի, Վրացական ԽՍՀ, ԽՍՀՄ), վրացի խորհրդային դերասան, թատերական ռեժիսոր։


== Կենսագրություն ==
Թենգիզ Կանդինաշվիլին ծնվել է 1922 թվականի փետրվարի 25-ին Թիֆլիսում, դերասան ու ռեժիսոր Պավլե Փրանգիշվիլիի (իսկական անունը՝ Պավլե Կանդինաշվիլի) և դերասանուհի Վարվարա Գվազավայի ընտանիքում։
Մասնակցել է Հայրենական մեծ պատերազմին։ Պատերազմից հետո խաղացել է Թբիլիսիի թատրոնում։ 1946 թվականին ընդունվել է Մոսկվայի Թատերական արվեստի պետական ինստիտուտի (ԳԻՏԻՍ) ռեժիսուրայի ֆակուլտետ՝ ԽՍՀՄ ժողովրդական արտիստ Յուրի Զավադսկու և Իրինա Վուլֆի խումբ։ Ինստիտուտն ավարտել է 1952 թվականին, որից հետո երկու տարով պահել են Մոսսովետի անվան թատրոնում։ Ստաժավորման ավարտից հետո վերադարձել է Թբիլիսի, որտեղ աշխատել է Թբիլիսիի Ա. Գրիբոյեդովի անվան ռուսական թատրոնում։
Համագործակցել է Թբիլիսիում հրատարակվող «Երիտասարդ ստալինական», «Արևելքի արշալույսը» պարբերականների հետ, որոնցում տպագրել է թատերական գրախոսություններ։
Թարգմանել է Գիգա Լորթքիփանիձեի՝ Նոդար Դումբաձեի «Ես, տատիկը, Իլիկոն և Իլարիոնը» վեպի հիման վրա գրված պիեսը։


== Թատերական բեմադրություն ==
1954 – «Մի սիրո պատմություն», Կոնստանտին Սիմոնով


== Ծանոթագրություններ ==


== Արտաքին հղումներ ==
Թենգիզ Կանդինաշվիլի
Հայաստանը 2008 ամառային օլիմպիական խաղերում

Հայաստանը 2008 թվականի հուլիսի 27-ից մինչև օգոստոսի 12-ը Պեկինում (Չինաստան) կայանացած 29-րդ ամառային Օլիմպիական խաղերում մասնակցել է 7 մարզաձևերով։ Խաղերին մասնակցել են 25 մարզիկներ։ Դրոշակակիր՝ Ալբերտ Ազարյան (բացում) և Հարություն Ենոքյան (փակում)։ Խաղերում հայ մարզիկները նվաճել են 6 բրոնզե մեդալ։


== Մեդալակիրներ ==


== Ծանոթագրություններ ==
Անտեսված կապտաթիթեռ

Անտեսված կապտաթիթեռ (լատ.՝ Agrodiaetus neglectus), կապտաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
18-22 մմ առջևի թևի երկարությամբ ոչ խոշոր չափի թիթեռ է։ Մետաղական փայլով թևերի ընդհանուր երանգը կապույտ է, իսկ շատ ուժեղ արտահայտված եզրի մգացումը երբեմն հասնում է մինչև թևի միջին մասը։ Այս տեսակի էգը դարչնագույն է։ Թևերի ստորին մակերեսն ունի սեռին բնորոշ հետին թևերի վրա լավ արտահայտված սպիտակ մանրագիծ։


== Տարածվածություն ==
Հայաստանի էնդեմիկ է։ Տարածված է Սյունիքի մարզի Մեղրու լեռնաշղթայի հարավային լանջերում՝ Լիճք գյուղի մոտ և Շվանիձոր գյուղից դեպի հյուսիս։


== Էկոլոգիա ==
Ապրում են ծովի մակարդակից 1400-1900 մ բարձրություններում և անտառի վերին եզրի չոր մարգագետիններում։
Տալիս են մեկ սերունդ։ Թռիչքը նկատվում է հուլիսի կեսից մինչև օգոստոսի կեսը։ Թրթուրը զարգանում է Astragalus robustus բույսի լոկալ ձևի տերևների վրա։ Ձմեռում են երկրորդ հասակի թրթուրները։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը բավական ցածր է, իսկ թվաքանակի փոփոխության միտումները՝ դեռ չբացահայտված։
Սպառնացող վտանգներից են անասունների գերարածեցումը և ենթակառուցվածքի զարգացումը (ճանապարհաշինություն)։
Պահպանվում է «Արևիկ» ազգային պարկում։


== Ծանոթագրություններ ==
Հովիկ Կեուչկերյան

Հովիկ Կեուչկերյան (անգլ.՝ Hovik Keuchkerian, նոյեմբերի 14, 1972(1972-11-14), Բեյրութ, Լիբանան), հայկական ծագմամբ իսպանացի կատակերգու, բանաստեղծ, գրող, դերասան և նախկին բռնցքամարտիկ։ Առավել հայտնի է «Թղթե տունը» (իսպ.՝ La casa de papel) հեռուստասերիալում կատարած Բոգոտայի դերով։


== Վաղ տարիներ ==
Ծնվել է 1972 թվականի նոյեմբերի 14-ին Լիբանանի Բեյրութ մայրաքաղաքում։ Հայրը հայ է, մայրը` իսպանուհի։ 1975 թվականին, երբ նա երեք տարեկան էր, Լիբանանի քաղաքացիական պատերազմի ժամանակ ընտանիքը որոշում է արտագաղթել Իսպանիա։
Մանկությունը և պատանեկությունն անցկացրել է Ալպեդրետեում, որտեղ` հոր բարում, մատուցող է աշխատել։ 20 տարեկան հասակում տեղափոխվել է Մադրիդ, իսկ 1995 թվականին բացել է սեփական` «HK,1» մարզադահլիճը, որը գտնվում է Մադրիդի Հորթալեզա թաղամասում։ Մարզադահլիճը փակվել է 2015 թվականի դեկտեմբերին։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք
Հովիկ Կեուչկերյան Internet Movie Database կայքում
Մերի Ռոբինսոն

Մերի Ռոբինսոն (իռլանդերեն՝ Máire Treasa Úna Mhic Róibín, անգլ.՝ Mary Therese Winifred Robinson, մայիսի 21, 1944(1944-05-21), Բալլինա, Մեյո, Կոննախտ, Իռլանդիա), Իռլանդիայի նախկին նախագահ (1990 -1997 թվականներ), առաջին կինն այդ պաշտոնում։ 1997-2002 թվականներին զբաղեցրել է ՄԱԿ-ի Մարդու իրավունքների գերագույն հանձնակատարի պաշտոնը։


== Կենսագրություն ==
1969-1989 թվականներն ընկած ժամանակահատվածում Ռոբինսոնն անկախ սենատոր էր (1977-1981 թվականներին՝ Լեյբորիստական կուսակցության անդամ)։ 1973-1989 թվականներին եղել է Իռլանդիայի Միացյալ խորհրդարանական կոմիտեի անդամ՝ Եվրոպական համայնքի երկրորդական օրենսդրության գծով, 1977-1987 թվականներին եղել է խորհրդարանի սոցիալական հարցերի ենթակոմիտեի նախագահ, իսկ 1987-1989 թվականներին՝ խորհրդարանի իրավական հարցերի ենթակոմիտեի նախագահ։ 1973-1990 թվականներին զբաղեցրել է միայնակ ծնողների իռլանդական ասոցիացիայի նախագահի պաշտոնը։
1990 թվականին Լեյբորիստական կուսակցությունը, Իռլանդիայի աշխատավորական կուսակցությունը և մի շարք անկախ սենատորներ նախապատվությունը տվել են նրան՝ մյուս հայտնի ձախ քաղաքական գործիչ, դոկտոր Նոել Բրաունի փոխարեն, և Մերի Ռոբինսոնին առաջադրել են նախագահի պաշտոնում։ Նախագահական ընտրությունների առաջին փուլում նա ստացել է գրեթե 39 տոկոս՝ զիջելով Բրայան Լենիխան Ավագին, սակայն երկրորդ փուլում հաղթել է նրան՝ ստանալով ձայների 52 տոկոսը։ Այսպիսով, նա դարձել է Իռլանդիայի Հանրապետության կին նախագահների շարքում ոչ միայն առաջինը, այլև առաջինը, որն ընտրվել է առանց Ֆիաննա ֆայլ քաղաքական կուսակցության աջակցության։
Նախագահի պաշտոնում նա շարունակել է պայքարել Իռլանդիայում խաղաղության և մարդու իրավունքների համար։ Նա աննախադեպ ժողովրդականություն է ձեռք բերել (նրա աջակցության վարկանիշները հասել են 93 տոկոսի) և հանդիպել է անհատների լայն շրջանակի՝ քրիստոնեական եղբայրների Միաբանությունից մինչև գեյերի և լեսբուհիների հավասարության ցանց, պապից մինչև Դալայ Լամա, իսկ Հյուսիսային Իռլանդիայում՝ յունիոնիստ Դևիդ Թրիմբլից մինչև հանրապետականներ Ջոն Հյումից՝ Սոցիալ-դեմոկրատական և Լեյբորիստական կուսակցությունից և նույնիսկ Ջերի Ադամսից՝ Շինն Ֆեյնից, որը կապված է Իռլանդիայի հանրապետական բանակի հետ։
2008- 2010 թվականներին զբաղեցրել է Իրավաբանների միջազգային հանձնաժողովի նախագահի պաշտոնը։
Զբաղեցրել է շրջակա միջավայրի և զարգացման միջազգային ինստիտուտի նախագահի պաշտոնը, եղել Է Օքսֆամ միության պատվավոր նախագահը, ինչպես նաև մասնակցել է աշխարհի կին առաջնորդների խորհրդի աշխատանքներին։ Եղել է նաև եռակողմ հանձնաժողովի և ավագանու անդամներից մեկը։
2004 թվականին Մարդու իրավունքների առաջխաղացման բնագավառում գործունեության համար, արժանացել է Amnesty  International հասարակական կազմակերպության կողմից շնորհվող « խղճի դեսպան»-ի մրցանակին։


== Ծանոթագրություններ ==
Վայշին

Վայշին, գյուղ Արևմտյան Հայաստանում, Բալուի գավառակում։ Գտնվում էր Տիգրիսի ձախ վտակներից մեկի հովտում, Բալու քաղաքից 30 կմ հարավ-արևելք։
Տարածքը լեռնային էր և բարձրադիր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վիալֆրե

Վիալֆրե  (իտալերեն՝ Vialfrè), կոմունա Իտալիայի Պիեմոնտ մարզի Թուրին գավառում։
Բնակչությունը՝ 229 մարդ (2008 թվականի տվյալներով)։ Բնակչության խտությունը՝ 57 մարդ/կմ²։ Տարածքը՝ 4 կմ²։ Փոստային ինդեքս՝ 10090։ Հեռախոսային կոդ՝ 0125։


== ժողովրդագրություն ==
Բնակչության թվաքանակի փոփոխությունները.


== Կոմունային վարչակազմ ==
Հեռախոսահամար։ 0125 739101
Էլեկտրոնային հասցե։ sindaco@comune.vialfre.to.it
Գլխավոր կայք։ http://www.comune.vialfre.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շարժում 88

Շարժում 88, գործող քաղաքական կուսակցություն Արցախի Հանրապետությունում ։


== Պատմություն ==
Կուսակցությունը Հայ հեղափոխական դաշնակցության հետ ընտրական դաշինքի մաս է կազմել, որը 2005 թվականի խորհրդարանական ընտրություններում Ազգային ժողովի 33 տեղերից ստացավ 3-ը։
Կուսակցությունը չի մասնակցել 2010 թվականի խորհրդարանական ընտրություններին։ Հաջորդ՝ 2015 թվականի ընտրություններին կուսակցությունը քվեների 6,93%-ով 2 տեղ ստացավ Ազգային ժողովում։
Կուսակցությունը չի մասնակցել 2020 թվականի Արցախի համապետական ընտրություններին և ներկայումս չունի քաղաքական ներկայացվածություն։
2020 թվականի նախագահական ընտրություններում կուսակցությունը սատարել է «Ազատ հայրենիք» կուսակցության կողմից առաջադրված նախագահի թեկնածու Արայիկ Հարությունյանին, որն արդյունքում ընտրվեց երկրի ղեկավար։


== Տես նաև ==
Արցախի քաղաքական կուսակցությունների ցանկ


== Ծանոթագրություններ ==
Վերներ Վինսմեն

Վերներ Վինսմեն (անգլ.՝ Werner Winsemann, հունվարի 15, 1933(1933-01-15), Վայմարյան Հանրապետություն), կանադացի նախկին ֆուտբոլային մրցավար։ Առավելապես հայտնի է Արևմտյան Գերմանիայում կայացած 1974 թ. ֆուտբոլի աշխարհի առաջնության Հոլանդիայի և Շվեդիայի միջև հանդիպումը վարելու շնորհիվ։ 1978 թ. աշխարհի առաջնությունում կատարել է եզրային մրցավարի պարտականություններ։


== Հղումներ ==
Տեղեքարտ Վերներ Վինսմեն worldreferee.com, worldfootball.net (en)
Լիամ Ֆոքս

Լիամ Ֆոքս (անգլ.՝ Liam Fox, սեպտեմբերի 22, 1961(1961-09-22), East Kilbride, Լարնակշիր, Շոտլանդիա, Միացյալ Թագավորություն), Մեծ Բրիտանիայի պաշտպանության նախարարը 2010 թվականի մայիսից մինչև 2011 թվականի հոկտեմբերի 14-ը։ Մեծ Բրիտանիայի միջազգային առևտրի նախարարը 2016 թվականի հուլիսի 13-ից մինչև 2019 թվականի հուլիսի 24-ը Թերեզա Մեյի առաջին և երկրորդ կաբինետներում։


== Կենսագրություն ==
Ավարտել է Գլազգոյի համալսարանի բժշկական դպրոցը։ 1992 թվականի ընտրություններում ընտրվել է Համայնքների պալատ, այդ ժամանակվանից պարբերաբար վերընտրվել է։  1992-1997 թվականին տարբեր պաշտոններ է զբաղեցրել ներքին գործերի և արտաքին գործերի նախարարություններում, ինչպես նաև գանձապետարանում։
1999-2003 թվականներին եղել է առողջապահության ստվերային նախարար։ 2003-2005 թվականերին եղել է Պահպանողական կուսակցության երկու համանախագահներից մեկը։ 2005 թվականի մայիս-դեկտեմբերին կարճ ժամանակամիջոցում եղել է ստվերային արտաքին գործերի նախարար։ 2005 թվականի սեպտեմբերին Ֆոքսն իր թեկնածությունն էր առաջադրել Պահպանողական կուսակցության նոր առաջնորդի ընտրության համար, որը ի տարբերություն կուսակցության նախագահի տեխնիկական պաշտոնի, թույլ էր տալիս որոշել կուսակցական քաղաքականությունը։ Քվեարկության երկրորդ փուլում Ֆոքսը պարտվել է՝ ստանալով 51 ձայն՝ Դևիդ Դևիսի 57 ձայների և Դևիդ Քեմերոնի 90 ձայների դիմաց։  Դեկտեմբերի 6-ին Ֆոքսը դարձել է պաշտպանության ստվերային նախարար։
2003 թվականին քվեարկել է Իրաք ներխուժելու օգտին։ Քվեարկել է նաև սեռական փոքրամասնությունների ներկայացուցիչների հավասար իրավունքների դեմ, ԵՄ-ին ինտեգրման խորացմանը դեմ և կողմ Լորդերի ընտրովի պալատին։ Ֆոքսը Աֆղանստանում բրիտանական զորքերի ներկայության կողմնակից է։
2010 թվականի մայիսի 12-ին դարձել է պաշտպանության նոր նախարար Դևիդ Քեմերոնի կառավարությունում։ 2011 թվականի հոկտեմբերի 14-ին հրաժարական է տվել պաշտոնական պատվիրակությունների կազմում իր ընկերոջն պաշտոնական պատվիրակության մեջ ընդգրկելու առիթով ծագած սկանդալի պատճառով։
2016 թվականի հուլիսի 13-ին Դևիդ Քեմերոնը պաշտոնաթող է եղել Մեծ Բրիտանիայի վարչապետի պաշտոնից այն բանից հետո, երբ ԵՄ-ին Մեծ Բրիտանիայի անդամակցության շուրջ հանրաքվեում բրիտանացիները քվեարկեցին ԵՄ-ից Մեծ Բրիտանիայի դուրս գալու օգտին։ Քեմերոնի իրավահաջորդը դարձել Է Մեծ Բրիտանիայի ներքին գործերի նախարար Թերեզա Մեյը, նոր կառավարությունում Թերեզա Մեյը նշանակվել է միջազգային առևտրի նախարարի պաշտոնում։


== Ծանոթագրություններ ==


== Արտաքին հղումներ ==
Биография на сайте Министерства обороны Великобритании
Лиам Фокс на сайте Консервативной партии Archived 2011-10-19 at the Wayback Machine.
Պոսկոտինա Յոլ

Պոսկոտինա Յոլ (ռուս.՝ Поскотина-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 972 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063177
Կոդը ըստ հիդրոլոգիական հետազոտության (ՌԴ) — 103006317
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մորոթու եկեղեցի

Մորոթու եկեղեցի, եկեղեցի Կիլիկյան Հայաստանի Ադանա քաղաքում։


== Ծանոթագրություններ ==
Գրիդինո (այլ կիրառումներ)

Գրիդինո, կարող է վերաբերել՝

Գրիդինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Գրիդինո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Գրիդինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Գրիդինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Գրիդինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ֆրեդերիկ Միլս

Ֆրեդերիկ Սեսիլ Միլս (անգլ.՝  Frederick Cecil Mills, մարտի 24 (ապրիլի 5), 1892, Սանտա Ռոզա, Կալիֆոռնիա, ԱՄՆ - փետրվարի 9, 1964(1964-02-09), Neshanic, Hillsborough Township, Սոմերսեթ շրջան, Նյու Ջերսի, ԱՄՆ), ամերիկացի տնտեսագետ և վիճակագիր, 1959 թվականից Կոլումբիայի համալսարանի տնտեսագիտության վաստակավոր պրոֆեսոր, 1940 թվականին Ամերիկյան տնտեսական ասոցիացիայի նախագահ, 1934 թվականին Ամերիկյան վիճակագրական ասոցիացիայի նախագահ։


== Կենսագրություն ==
Ֆրեդերիկը ծնվել է 1892 թվականի մարտի 24-ին Սանտա Ռոզա քաղաքում։
Ֆրեդերի Միլսը Կալիֆոռնիայի համալսարանում 1914 թվականին ստացել է բակալավրի աստիճան, իսկ 1916 թվականին՝ մագիստրոսի աստիճան։ 1917 թվականին  Կոլումբիայի համալսարանում՝ Ուեսլի Միտչելի ղեկավարությամբ դոկտորական աստիճան է ստացել։
1917-1919 թվականներին դասավանդել է Լոնդոնի տնտեսագիտության և քաղաքական գիտությունների դպրոցում, իսկ 1919 թվականից Կոլումբիայի համալսարանում եղել է տնտեսագիտության և վիճակագրության պրոֆեսոր։ 1925-1953 թվականներին եղել է Տնտեսական հետազոտությունների ազգային բյուրոյի աշխատակից և տնօրենների խորհրդի անդամ։ 1953 թվականից եղել է Կոլումբիայի համալսարանի բիզնեսի բարձրագույն դպրոցի Բարտոն Հեփբերնի անվան տնտեսագիտության ամբիոնի պրոֆեսոր, որից 1959 թվականին հրաժարական է տվել՝ դառնալով Կոլումբիայի համալսարանի տնտեսագիտության վաստակավոր պրոֆեսոր։
1934 թվականին դարձել է Ամերիկյան վիճակագրական ասոցիացիայի նախագահ, իսկ 1940 թվականին՝ Ամերիկյան տնտեսական ասոցիացիայի նախագահ։
Ֆրեդերիկ Միլսը մահացել է 1964 թվականի փետրվարի 9-ին։


=== Ընտանիք ===
Ֆրեդերիկ Միլսը ամուսնացել է Դորոտա Է. Քլարկի հետ, նրանք ունեցել են երկու որդի՝ Ուիլյամը և Ռոբերտը, և մեկ դուստր՝ Հելեն Կ. Միլսը։


== Մատենագրություն ==
Mills F.C. Contemporary theories of unemployment and of unemployment relief — New York: Columbia University, 1917
Mills F.C. A statistical analysis of the tax burden on corporations in the State of New York; being Part II of the 1922 report of the Special Joint Legislative Committee on Taxation and Retrenchment of the State of New York — Albany, Lyon, 1922
Mills F.C. Statistical Methods, 1924
Миллс Ф. Статистические методы. / Пер. с англ. Под ред. проф. П. П. Маслова. — Москва : Госстатиздат, 1958. — 799 с.
Mills F.C. Hypothesis Concerning the Duration of Business Cycles// JASA, 1926
Mills F.C. Behavior of Prices, 1927 ISBN 0-87014-010-8
Mills F.C. Economic tendencies in the United States; aspects of pre-war and post-war changes — New York: J.J. Little & Ives Company, 1932
Mills F.C. Prices in recession and recovery, a survey of recent changes — New York, 1936
Mills F.C. Prices in a War Economy — 1943 ISBN 0-87014-327-1
Mills F.C. Price-Quantity Interactions in Business Cycles, 1946
Mills F.C. The Structure of Post-War Prices, 1948
Long C.D., Mills F.C. The statistical agencies of the Federal Government; a report to the Commission on Organization of the Executive Branch of the Government — New York: National Bureau of Economic Research, 1949
Mills F.C. Productivity and Economic Progress, 1952
Mills F.C. A Professional Sketch// Wesley Clair Mitchell/ ed. Burns, 1952, ISBN 0-87014-052-3
Mills F.C. Introduction to statistics — New York: Holt, 1956


== Ծանոթագրություններ ==
Գորոդոկ (գյուղ, Լուցկի շրջան)

Անվան այլ կիրառումների համար տե՛ս՝ ԳորոդոկԳորոդոկ (ուկրաիներեն՝ Городок), գյուղ Ուկրաինայի Վոլինի մարզի Լուցկի շրջանում։
2001 թվականի տվյալներով Գորոդոկ գյուղում բնակվում էր 214 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շավարշ Մաթևոսյան (այլ կիրառումներ)

Շավարշ Մաթևոսյան անունը կարող է վերաբերել հետևյալ անձանց.

Շավարշ Մաթևոսի Մաթևոսյան (մարտի 7, 1895, Երևան, Ռուսական կայսրություն - ապրիլի 16, 1969, Երևան, Հայկական ԽՍՀ, ԽՍՀՄ), հայ խորհրդային կենսաբան, պարազիտոլոգ։ Բժշկական գիտությունների դոկտոր (1940), պրոֆեսոր (1947), ՀԽՍՀ գիտության վաստակավոր գործիչ (1954)։ ԽՄԿԿ անդամ 1945 թվականից։
Շավարշ Բագրատի Մաթևոսյան  (1924, Մաստարա, Արագածոտնի մարզ, Հայաստան), հայ մանկավարժ։ ԽՄԿԿ անդամ (1949)։ Հայրենական մեծ պատերազմի մասնակից։
Հրանտ Կարախանյան

Հրանտ Գրիգորի Կարախանյան (հունիսի 4, 1952(1952-06-04), Երևան, Հայկական ԽՍՀ, ԽՍՀՄ - հոկտեմբերի 18, 2005(2005-10-18), Երևան, Հայաստան), հայ գեղանկարիչ-գրաֆիկ։


== Կենսագրություն ==
Սովորել է Երևանի Ռոմանոս Մելիքյանի անվան երաժշտական ուսումնարանում, 1970-1975 թվականներին՝ Երևանի գեղարվեստա-թատերական ինստիտուտի գեղարվեստի բաժնում։ 1985 թվականին աշխատել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում, 1989 թվականին՝ Հայաստանի պատմության պետական թանգարանում։ 1986 թվականից եղել է Հայաստանի նկարիչների միության, 1995 թվականից՝ Նկարիչների միջազգային ֆեդերացիայի (ՅՈՒՆԵՍԿՕ) անդամ։
Գործերը գտնվում են Մոսկվայի, Իջևանի, Վանաձորի արվեստի պատկերասրահներում։
Մահացել է Երևանում, ծանր հիվանդությունից։


== Ստեղծագործություններ ==
Ստեղծագործել է գեղանկարչության և գրաֆիկայի բնագավառներում։

«Բյուրականի աշունը», 1986
«Արվեստանոցում», 1989
«Դերասանուհու դիմանկարը», 1991
«Ավետում» քրիստոնեության ընդունման 1700-ամյակի մրցանակ, 2001, գրաֆիկա
«Բնապատկեր», 1999, մեկական աշխատանքի ցուցահանդեսի մրցանակ, գրաֆիկա
«Փարիզյան տոն», 2003, գրաֆիկա


== Անհատական ցուցահանդեսներ ==
Մոսկվա, 1991, 1993
Իսպանիա, 1995
Երևան, 1996-1998, 2012 (հետմահու)
Փարիզ, 2003


== Մեջբերումներ Հրանտ Կարախանյանի մասին ==


== Ծանոթագրություններ ==


== Արտաքին հղումներ ==
Հրանտ Կարախանյանի էջը youtube կայքում
Հրանտ Կարախանյան հարցազրույց
Երկրաբանական հասակ

Երկրաբանական հասակ, երկրակեղևը կազմող ապարների հասակ։ Տարբերում են հարաբերական և բացարձակ երկրաբանական հասակ։ Նստվածքային և հրաբխածին ապարների հարաբերական հասակը որոշվում է շերտադրության հաջորդականության սկզբունքով յուրաքանչյուր շերտ (շերտավոր ապարների չխախտված տեղադրման դեպքում) երիտասարդ է իր տակի շերտից։ Երկրաբանական կտրվածքներում շերտադրության հաջորդականության ուսումնասիրությամբ կազմվում է տվյալ շրջանի շերտագրությունը։ Միմյանցից հեռու գտնվող շրջանների, երկրների կամ աշխարհամասերի շերտագրությունների համադրումը կատարվում է շերտերում եղած բրածո ֆաունայի ու ֆլորայի միջոցով՝ հնէաբանական մեթոդով, ըստ որի օրգանական աշխարհի զարգացումն անդարձելի ու էվոլյուցիոն պրոցես է և ընթանում է պարզից դեպի բարդը։ Հետևաբար 

բարդ և բարձր զարգացած օրգանիզմների բրածո մնացորդներով շերտերը երիտասարդ են պարզ ձևեր պարունակողներից։
միատեսակ բրածո ֆաունա և ֆլորա պարունակող շերտերը միևնույն հասակի են։Երկրաբանների մի քանի սերունդների աշխատանքով բացահայտված է երկրակեղևը կազմող նստվածքային ապարների կուտակման ընդհանուր հաջորդականությունը և ստեղծված շերտագրական սանդղակ, որը երկրաբանական ժամանակագրության հիմքն է։ Ինտրուզիվ ապարների հարաբերական հասակը որոշվում է նստվածքային ապարների հետ ունեցած նրանց փոխհարաբերությամբ։ Ամեն մի ինտրուզիվ մարմին երիտասարդ է այն շերտերից, որոնց նա պատռվում է, և հին՝ նրանցից, որոնք գտնվում են նրա լվացված ու քայքայված մակերևույթի վրա (ծածկում են ինտրուգիային)։ Ապարների բացարձակ երկրաբանական հասակը ժամանակագությունը որոշվում է ռադիոլոգիական մեթոդներով, որոնց հիմքում ընկած է որոշ քիմիական տարրերի (Ս, Th, K, Rb, Re, C) ռադիոակտիվ տրոհման երնույթը (տես Ռադիոակտիվություն)։ Ապարների գոյացումից հետո նրանց մեջ սկսում են կուտակվել ռադիոակտիվ տարրերի տրոհման արգասիքները (Pb, Cs, Os, Ar), որոնց քանակը ժամանակի ընթացքում ավելանում է։ Որոշելով ապարում ռադիոակտիվ որնէ տարրի և նրա տրոհման արգասիքի քանակությունը՝ հաշվում են ապարի բացարձակ երկրաբանական հասակը ըստ աստղաբաշխական ժամանակի հետընթաց սանդղակի՝ սկսած մեր օրերից։ ԽՍՀՄ-ում կան ապարների բացարձակ երկրաբանական հասակի որոշման բազմաթիվ ռադիոլոգիական լաբորատորիաներ։
Զարեչնոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԶարեչնոեԶարեչնոե (ուկրաիներեն՝ Зарічне, Ղրիմի թաթարերեն՝ Şumhay), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Շուլի։
2001 թվականի տվյալներով Զարեչնոե գյուղում բնակվում էր 2 076 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաբկեն Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Բաբկեն Սահակի Գաբրիելյան (նոյեմբերի 23, 1902(1902-11-23), Բաքու, Ռուսական կայսրություն - նոյեմբերի 23, 1931(1931-11-23), Լենինական, Հայկական ԽՍՀ, ԱԽՖՍՀ, ԽՍՀՄ), հայ դերասան։


== Կենսագրություն ==
Ծնվել է Ալեքսանդրապոլում, ընչազուրկ ընտանիքում, մեծացել է Բաքվում։ Թատերական կրթությունն ստացել է Վ. Միրզոյանի հիմնած ստուդիայում՝ Երևանում, ուր 1918 թ. տեղափոխվել էր Գաբրիելյանների ընտանիքը։ Բեմական առաջին քայլերը արել է Ամո Խարազյանի շրջիկ թատրոնում, այնուհետև, տարբեր թատերախմբերում խաղալուց հետո, 1924 թ. ընդունվել Մոսկվայի հայկական դրամատիկական ստուդիա, որը, սակայն, չի ավարտել։ Վերստին հայտնվելով Երևանում՝ նա վարում է դերասանական անկանոն ու թափառիկ կյանք մինչև որ 1928 թ. հաստատվում է Լենինականի թատրոնում, որտեղ աշխատում է մինչև իր մաղաժամ մահը։
Բաբկեն Գաբրիելյանը նոր խաղացանկի, նոր հերոսի, դերասանական արվեստի նոր ոճի դերասան էր։ Վերամարմնավորման բարձր արվեստով է ստեղծել հակադիր բնավորություններ՝ Նեսչաստլիվցև, (Ա. Օստրովկու «Եկամտաբեր պաշտոն»), Կարլ Թոմաս (Է. Տոլլերի «Հոպլյա, մենք ապրում ենք»), Խլեստակով (Ն. Գոգոլի «Ռևիզոր») և այլն։
Սիմոն (ըստ Ե. Յանովսկու «Զայրույթ»), Գոդուն (Բ. Լավրենյովի «Բեկում»), Կարավաև (ըստ Մ. Ֆուրմանովի «Խռովություն»), Յուսով (Ա. Օստրովկու «Անտառ»), Մարտինով (Ս. Լեվիտինաի «Դատավճիռ»), Բաբա (Ս. Բաղդասարյանի «Մարոկո»)։
Մահացել է Լենինականում։


== Գրականություն ==
Խալաթյան Լ., Բաբկեն Գաբրիելյան, Երևան, 1958


== Ծանոթագրություններ ==
Զեմցովա Բուդա

Զեմցովա Բուդա (ռուս.՝ Земцова Буда), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելամաղձություն (արձան, Երևան)

Անվան այլ կիրառումների համար տե՛ս՝ Մելամաղձություն (այլ կիրառումներ)«Մելամաղձություն» արձան, գտնվում է Երևանում, Փավստոս Բուզանդի փողոցում` ՆՓԱԿ-ի դիմաց, տեղադրվել է 2003-ին։


== Պատմություն ==
Հայ մեծանուն քանդակագործ Երվանդ Քոչարն այս արձանարձանի գիպսե տարբերակը կերտել էր 1957 թվականին։ Բնօրինակը պահվում է Երևանի Երվանդ Քոչարի թանգարանում։ 6,24 մետր բարձրությամբ (պատվանդանով) բրոնզե այս քանդակը գիպսե այդ քանդակի քառապատիկ ձուլածոն է։Նախագիծը հովանավորել է ճարտարապետ, գրող Ռուբեն Հովհաննիսյանը (գրչանունը՝ Ռ. Բէն)։
«Մելամաղձություն» արձանի բացման հանդիսավոր արարողությունը տեղի է ունեցել 2003 թվականի սեպտեմբերի 23-ին՝ Փավստոս Բուզանդի փողոցում գտնվող Նորարար փորձառական արվեստի կենտրոնի (ՆՓԱԿ) առջև։ Արձանի բացումը կատարել են Երևանի քաղաքապետ Երվանդ Զախարյանը, բարերար Ռուբեն Հովհաննիսյանը և Երևանի գլխավոր Ճարտարապետ Նարեկ Սարգսյանը միասնաբար քողազերծեցին արձանը։ Նախագիծը նախաձեռնել է ՆՓԱԿ-ը։


== Տվյալներ ==
Քանդակը կառուցված է բրոնզից ու գրանիտից, բարձրությունը 4,6 մետր է։


== Ծանոթագրություններ ==


== Արտաքին հղումներ ==
Հուշարձաններ Երևան քաղաքում
Լա Վալկ

Լա Վալկ (ֆր.՝ La Walck), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1153 մարդ, բնակչության խտությունը` 1921.67 մարդ/կմ²։ Բնակավայրը զբաղեցնում է 0.6 կմ² տարածք։
2013 թվականի հունվարից Յուբերակ, Պֆաֆենոֆեն համայնքների հետ միասին հանդիսանում է Վալ դը Մոդեր համայնքի մաս։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 32 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 703 աշխատունակ (15-64 տարեկան)  բնակիչ, որոնցից ակտիվ էին 547-ը, իսկ ոչ ակտիվները` 156։ Ակտիվության ցուցանիշը կազմում է 77,8 %։ 547 աշխատունակ մարդկանցից աշխատել է 497 անձ (270 տղամարդ և 227 կին)։ Գործազուրկ են եղել 50 անձ (27 տղամարդ և 23 կին)։ 156 անաշխատունակներից 46-ը եղել են աշակերտներ կամ ուսանողներ, 43-ը` թոշակառուներ, իսկ 67-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիիտնա

Վիիտնա (էստ․՝ Viitna), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆյոդորովո (գյուղ, Ելնինսկի շրջան)

Անվան այլ կիրառումների համար տե՛ս՝ ՖյոդորովոՖյոդորովո (ռուս.՝ Фёдорово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեգունդա Դիվիզիոն

Սեգունդա (իսպ.՝ Segunda), երկրորդ ամենակարևոր ֆուտբոլային մրցաշարն է Իսպանիայում, Լա Լիգայից հետո։


== Անցյալ մրցաշրջանի համեմատ փոփոխությունները ==
Լա Լիգա մուտք գործած ակումբներ

Էլչե
Վիլյառեալ
ԱլմերիաՍեկունդա հեռացած ակումբները

Մալյորկա
Դեպորտիվո Լա Կորունյա
Ռեալ Սարագոսա
Քյոսախ

Քյոսախ, գյուղակ Արևմտյան Հայաստանում, Բիթլիսի վիլայեթի Շիրվանի գավառակում։


== Բնակչություն ==
1909 թվականին ուներ 5 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռեյա (գյուղ, Բերդիչևի շրջան)

Ռեյա (ուկրաիներեն՝ Рея), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Ռեյա գյուղում բնակվում էր 1 080 մարդ։ Բնակավայրը զբաղեցնում է 2568 կմ² տարածք։ Բնակչության խտությունը կազմում էր 420,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրաուն շրջան (Ինդիանա)

Անվան այլ կիրառումների համար տե՛ս՝ Բրաուն շրջան (այլ կիրառումներ)Բրաուն շրջան (անգլ.՝ Brown County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 808 կմ² է, բնակչությունը՝ 15,242 մարդ (2010 թ. տվյալներով)։ Շրջկենտրոնն է Նեշվիլ բնակավայրը։ Կազմավորվել է 1836 թվականին։


== Աշխարհագրություն ==
Համաձայն ԱՄՆ-ի Մարդահամարի բյուրոյի տվյալների, շրջանի ընդհանուր մակերեսը կազմում է 820 073 կմ², որոնցից 808 029 կմ²-ը զբաղեցնում է ցամաքը և 12 044 կմ² կամ 1 470 %-ը՝ բնական ջրամբարները։ Բրաուն շրջանը կապված է Բենտոն շրջանի հետ, որը համարվում է Ինդիանայի ամենանոսր բնակեցված շրջանը։
Բրաուն շրջանը սահմանակցում է.

Ջոնսոն շրջան (հյուսիս-արևելք)
Բարթոլոմյու շրջան (արևելք)
Ջեքսոն շրջան (հարավ)
Մոնրո շրջան (արևմուտք)
Մորգան շրջան (հյուսիս-արևմուտք)


== Կլիմա ==
Վերջին տարիների ընթացքում, Նեշվիլում միջին ջերմաստիճանը հունվարին կազմել է նվազագույնը -7 °C, հուլիսին՝ առավելագույնը +30 °C: Շրջանի պատմության մեջ գրանցված ամենանվազագույն ջերմաստիճանը դիտվել է 1985 թվականի հունվարին (-29 °C), իսկ ամենաբարձր ջերմաստիճանը՝ 1936 թվականի հուլիսին (+43 °C)։ Միջին ամսական տեղումների քանակը տատանվում է հունվարին 68 մմ-ի և մայիսին 130 մմ-ի սահմաններում։


== Բնակչություն ==
2010 թվականի տվյալներով բնակչության թիվը կազմել է 15 242 մարդ։ Բնակչության խտությունը՝ 18,919 մարդ/կմ²։ Շրջանի տարածքում հաշվվում է 7 163 բնակելի շինություն։ Բնակչության ռասայական կազմն է՝ սպիտակամորթներ՝ 98,16 %, աֆրոամերիկացիներ՝ 0,21 %, արմատական ամերիկացիներ (հնդկացիներ)՝ 0,22 %, ասիացիներ՝ 0,20 %, հավայացիներ՝ 0,01 %, այլ ռասաների ներկայացուցիչներ՝ 0,37 %, երկու կամ ավել ռասաների ներկայացուցիչներ՝ 0,82 %: Իսպանախոսները կազմել են բնակչության 0,88 %-ը՝ անկախ ռասայից։ Շրջանի բնակչության 27,2 %-ը 2010 թվականի դրությամբ ծագումով գերմանացիներ էին, 13,1 %-ը՝ իռլանդացիներ, 11,6 %-ը՝ անգլիացիներ և 11,3 %-ը՝ ամերիկացիներ։ Նրանք, ովքեր հղում են անում Բրաուն շրջանի ամերիկյան ծագմանը, հիմնականում անգլիական արմատներ ունեն, այնուամենայնիվ, անգլիական արմատներով ամերիկացիների մեծ մասը բնութագրվում են որպես ամերիկյան ծագում ունեցողներ, քանի որ նրանց արմատները Հյուսիսային Ամերիկայում էին երկար ժամանակ, որոշ դեպքերում՝ 1600-ականներից սկսած։


== Ծանոթագրություններ ==


== Արտաքին հղումներ ==
ԱՄՆ շրջանների ազգային ասոցիացիա
Annual Brown County Studio Tour 2012
Brown County Democrat newspaper
Brown County Convention & Visitors Bureau
Բրաուն շրջանի (Ինդիանա նահանգ) առևտրի պալատ
eXplore Brown County
Foxfire Park Archived 2012-06-17 at the Wayback Machine.
Town of Nashville
The Artists of Brown County
The Hohenberger Photograph Collection
Խատիսսոփելի

Խատիսսոփելի (վրաց.՝ ხატისსოფელი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Բոլնիսից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 387 մարդ։


== Ծանոթագրություններ ==
Պրիբուգսկոե (գյուղ, Օչակովի շրջան)

Անվան այլ կիրառումների համար տե՛ս՝ ՊրիբուգսկոեՊրիբուգսկոե (ուկրաիներեն՝ Прибузьке), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Պրիբուգսկոե գյուղում բնակվում էր 130 մարդ։ Բնակավայրը զբաղեցնում է 0,353 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ենիկուշդաղ

Ենիկուշդաղ, լեռ Պոնտական համակարգում, Գարահիսար գյուղից մոտ 13 կմ հյուսիս, դեպի Սև Ծովի առափնյա շրջանը տանոող ճանապարհի վրա։ Նշանակված է Կովկասի 5-վերստանոց քարտեզում։
Ռազազ

Ռազազ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ագունգ Լաքսոնո

Ագունգ Լաքսոնո (ինդոն.՝ Agung Laksono, մարտի 23, 1949(1949-03-23), Սեմարանգ, Central Java, Ինդոնեզիա), ինդոնեզացի պետական գործիչ։ Ինդոնեզիայի ժողովրդական բարեկեցության հարցերով համակարգող նախարար (2009-ից), Ժողովրդական ներկայացուցիչների խորհրդի նախագահ (2004-2009), Ինդոնեզիայի երիտասարդության և սպորտի նախարար (1998-1999, 2012-2013), Ինդոնեզիայի կրոնի հարցերով նախարարի պաշտոնակատար է(2014)։ Գոլքար կուսակցության անդամ է։ 2004-2009 թվականներին Ժողովրդական ներկայացուցիչների խորհրդի խոսնակ էր։ 2004 թվականի դեկտեմբերին Գոլքար կուսակցության համագումարում նա ընտրվել է կուսակցության փոխնախագահ։
Լաքսոնոն Իրանի միջուկային ծրագրի կողմնակիցն է։ Եղել է ներկայումս գոյություն չունեցող Adam Air կոմերցիոն ավիաընկերության համահիմնադիրը, որը փակվել է մի շարք դժբախտ պատահարներից հետո։ Ունի Ինդոնեզիայի բժշկական համալսարանի աստիճան։


== Մրցանակներ ==
«Մահապուտրայի աստղ» 2-րդ աստիճանի շքանշան։


== Ծանոթագրություններ ==
Վելիկա Բոգաչկայի շրջան

Վելիկա Բոգաչկայի շրջան (ուկրաիներեն՝ Великобагачанський район), վարչական միավոր Ուկրաինայի Պոլտավայի մարզում։ Վարչական կենտրոնը Վելիկա Բոգաչկա քաղաքատիպ ավանն է։
Շրջանը Ուկրաինայի 2020 թվականի հուլիսի 20-ի վարչական բարեփոխման արդյունքում լուծարվել է. նրա տարածքը միացվել է Պոլտավայի շրջանին (ամբողջ մարզում թողնվել է ընդամենը չորս շրջան): Լուծարումից առաջ անցկացված մարդահամարի տվյալներով շրջանի բնակչության թվաքանակը եղել է 23.456:


== Ծանոթագրություններ ==
Թովե Մոհր

Թովե Մոհր (նորվ.՝ Tove Kathrine Mohr, մարտի 3, 1891(1891-03-03), Thorsø, Norway, Ֆրեդրիկստադ, Էստֆոլդ, Նորվեգիա - օգոստոսի 26, 1981(1981-08-26)), նորվեգացի բժիշկ, կանանց իրավունքների պաշտպանության կողմնակից։


== Կենսագրություն ==
Թովե Մոհրը ծնվել է Օսթֆոլում գտնվող Դորսյո ֆերմայում, Նորվեգիա։ Նա Քեթի Անկեր Մյոլլերի և Կաի Մյոլլերի երեք զավակներից ավագն էր։ Նրա հայրը Նորվեգիայի խորհրդարանի անդամ էր, իսկ մայրը կանանց իրավունքների պաշտպանության դատապաշտպան էր։ Նա մեծացել է ընտանեկան Դորսյո Մանոր (Thorsø herregård) կալվածքում, որը գտնվում էր Թորսնեսում։ Հաճախել է Ռագնա Նիելսենի պիկեսկոլը Քրիստիանայում (ներկայումս Օսլոյ)։ 1910 թվականին սկսել է ուսումնասիրել բժշկագիտություն և 1917 թվականին ավարտել է Ռիկշոսպիթալեթի բժշկական ֆակուլտետը։
1922 թվականին Թովե Մոհրը սկսել է մասնավոր պրակտիկան։ 1928 թվականից մինչև 1931 թվականը աշխատել է Ստաբեկկի պետական դպրոցում որպես ֆիզիոլոգիայի և առողջության ուսուցիչ։ Բացի իր՝ բժշկի պրոֆեսիոնալ աշխատանքից Մոհրը նաև քաղաքականապես էր ակտիվ։ Նա մի շարք հասարակական պաշտոններ է զբաղեցրել։ Մոհրը եղել է օրենքների վերանայման նախապատրաստման համար մի շարք կառավարական հանձնաժողովների անդամ.:
1914 թվականին ամուսնացել է պրոֆեսոր Օթթո Լոուս Մոհրի հետ, ունեցել է երեք երեխա։ Մոհրը նաև գրել է մոր՝ Քեթի Անկեր Մյոլլերի կենսագրականը (Katti Anker Møller: en banebryter):


== Գրականություն ==
Mohr, Tove (1976) Katti Anker Møller: en banebryter (Tiden Norsk Forlag) 9788210012587
Grande, Odd  (1961) Kai Møller : Herren til Thorsø  (Oslo : Gyldendal)


== Ծանոթագրություններ ==
156


== Դեպքեր ==


== Ծնունդներ ==


== Մահեր ==
156 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 156 թվականն է, 
II դարի 56-րդ տարին։
Ամարյան

Ամարյան, հայկական ազգանուն։


== Ազգանունը կրողներ ==
Ռուբեն Անդրանիկի Ամարյան (1949), տեխնիկական գիտությունների դոկտոր։
Վազգեն Գուրգենի Ամարյան (1941-1992), հայ թարգմանիչ։


== Ծանոթագրություններ ==
Էլեոնորա Դավթյան

Էլեոնորա Դավթյան (փետրվարի 3, 1992) հայ ֆուտբոլիստ, կիսապաշպան։ Հանդես է եղել Հայաստանի ֆուտբոլի կանանց ազգային հավաքականում։ 


== Ծանոթագրություններ ==


== Արտաքին հղումներ ==
[1]
Ֆուտբոլիստի էջը soccerway.com կայքում(անգլ.)
Բաշկիբաշ

Բաշկիբաշ (ռուս.՝ Башкибаш, բաշկիրերեն՝ Башҡыбаш), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 292 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուբատե

Սուբատե (լատիշ․՝ Subate), փոքր քաղաք Լատվիայի Իլուկստսկոմ շրջանում՝ Լիտվիայի սահմանի մոտ։
Գտնվում է Սուբատե լճի ափին, Դաուգավպիլսից 53 կմ դեպի արևմուտք։


== Պատմություն ==
Սուբատե քաղաքում է գտնվում հնագույն առևտրային ուղիները։ Պատմական աղբյուրներում քաղաքը առաջին անգամ հիշատակվում է 1570 թվականին։
Լեհ թագավոր Ստեֆան Բատորիյա Սուբբատի օրոք զարգացել է Պլյատերա-Զիբերգա և Օստեն-Սաքեն սեփականատերերի կալվածքները և հողերը։ Մոտավորապես մեկ դար անց  Պլյատեր- Զիբերգա թագավորը ընդունել է Լեհաստանի Սուբբատսկայա եկեղեցին և այն դարձրել է կաթոլիկ։ Սակայն, բնակիչները բողոքելով, բռնի, կաթոլիկության և հավատի դեմ եկեղեցին տեղափոխվել է լճի արևելյան ափ, որտեղ 1685 թվականին կառուցվել է նոր Լյութերական եկեղեցի։ Այնտեղ ժամանակի ընթացքում առաջացել է այսպես կոչված Նոր Սուբբատե քաղաքը։ 1680 թվականին և 1984 թվականին Հին և Նոր Սուբբատե բնակավայրերը միացվել են իրար։ 1917 թվականին քաղաքում կրկին յուրացվել է բնակիչների իրավունքները։ Քաղաքում բնակչության մեծամասնությունը կազմում է հրեա ժողովուրդը։ 1897 թվականին բնակչությունը կազմել է 2087 մարդ, այդ թվում ՝ հրեաներ ՝ 447 մարդ, հին հավատացյալներ՝ 429 մարդ և կաթոլիկներ։
1925 թվականին հաստատվել է քաղաքի զինանշանը։ Զինանշանի արծաթե ֆոնի վրա պատկերված է կանաչ եղևնին։ Քաղաքի շրջակայքում պահպանվել են բազմաթիվ գեղեցիկ անտառներ։
1941 թվականի հունիսի 28-ին գերմանական բանակը  գրավել է քաղաքը ։ 1941 թվականին հոլոքոստի ժամանակ գրեթե հրեական բնակչությունը ոչնչացվել է։
1949 թվականին քաղաքը գտնվում էր Իլուկստսկիի նահանգի, այնուհետև Իլուկստսկիի շրջանի մեջ։ 1962 թվականին, երբ խոշորացվել են շրջանները, քաղաքը ընդգրկվել է Դաուգավպիլսիի շրջանի մեջ։


== Հայտնի մարդիկ ==
Արմին ֆոն Գերկան (1884-1969 թվականներ ), գերմանական հնագետ։


== Տրանսպորտ ==


=== Ավտոճանապարհներ ===
Սուբատե քաղաքի միջով ընթանում է տարածաշրջանային դժվարանցանելի Սվենտե և Լիտվիայի սահմանի մոտ ավտոճանապարհը։
Քաղաքը հարմար է տարածաշրջանային դժվարանցանելի Վեցումնիեկի - Ներետա - Սուբատե ավտոճանապարհի համար։


=== Միջքաղաքային ավտոբուսների գործունեություն ===
Հիմնական երթուղիներն են՝ Սուբատե - Ակնիստե - Յաունելգավա - Ռիգա,  Սուբատե - Ակնիստե - Ներետա - Վեցումնիեկի - Ռիգա, Սուբատե - Իլուկստե - Դաուգավպիլս։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт Илукстского края(լատիշերեն)Shtetl Focus: Subate(անգլ.)
Информация о Субате на туристическом портале mesta.lv(ռուս.)
Информация о Субате в топонимической базе данных(լատիշերեն)
Տրուվեր

Տրուվեր, հյուսիսֆրանսիական միջնադարյան կուրտուազական պոեզիայի ներկայացուցիչները։
Ի տարբերություն տրուբադուրների, տրուվերները ոչ միայն քնարական երգերի, այլ նաև էպիկական, դրամատիկական և այլ կարգի ստեղծագործությունների հեղինակներ էին։ Տրուվերների պոեզիան չունեցավ տրուբադուրական լիրիկայի ինքնատիպությունը։ Տրուվերները ևս գլխավորապես ասպետական միջավայրի ծնունդ էին և ավատատիրական վերնախավի ճաշակի ու աշխարհայցքի արտահայտողը։
Վաղ շրջանի տրուվերների ստեղծագործություններում որոշակի է ժողովրդական բանարվեստի ազդեցությունը։ Նրանք նորովի մշակել են հին ֆրանսիական աշխատանքային երգերը, որ կատարում էին հատկապես կանայք ու աղջիկները՝ կարելու, գործելու ժամանակ։ Այդ երգերը հայտնի են շանսոն դը տուալ (ջուլհակյան երգեր) անվամբ։ Ահա երկու տուն մի նմանօրինակ անանուն երգից, որտեղ պատկերված են սիրած ասպետի մահվան բոթը ստացող աղջկա ծանր ապրումները.

Չքնաղ Դոետը պատուհանի մոտ
Գիրք էր ընթերցում, բայց սիրտը կարոտ
Դոոնին էր հիշում, քաջին կրակոտ,
Որ մարտնչում էր երկրում անծանոթ։
Վշտե՜ր ցավալի։
Կանգնեց տան առաջ թիկնապահն արի,
Արձակեց սանձը իր երիվարի,
Ընդառաջ ելավ Դոետը բարի.
Նա չէր սպասում չարաղետ լուրի։
Վշտե՜ր ցավալի...
(Թարգմ. Հենրիկ Բախչինյան)Տրուվերների պոեզիային հատուկ են կրկնակներն ու կրկներգերը, որոնք նույնպես բխում են ժողովրդական բանարվեստից։
Հետագայում տրուվերները տրուբադուրներից որդեգրեցին կուրտուազական սիրո հայեցակարգը, ինչպես նաև պրովանսալական լիրիկայի հիմնական ժանրերը՝ կանցոն (շանսոն), տենսոն կամ ժո պարտի (վիճերգ), ալբա (օբադ), պաստորել և այլն։
Տրուվերները ստեղծեցին նաև երգերի նոր տեսակներ, որոնցից են Խաչակրած արշավանքներին նվիրված երգերը (շանսոն դը կրուազադ)։
Ժողովրդական երգերը մշակող վաղ շրջանի տրուվերները, դեռ չունենալով անհատական ստեղծագործության գիտակցությունը, չեն թողել իրենց անունը։ Նրանք փաստորեն ներկայացնում են ժողովրդական բանարվեստից անհատական գրականության անցման շրջափուլը։


== Տես նաև՝ ==
Տրուբադուր


== Աղբյուրներ ==
Դապաչ

Դապաչ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
ՀՀ ԶՈՒ ավագ

ՀՀ ԶՈՒ ավագ, զինվորական կոչում, որը կրում են Հայաստանի Հանրապետության զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր բարձրագույն հրամանատարության կողմից ստացել են այն։ ՀՀ ԶՈՒ ավագ զինվորական կոչումը ներկայացնող ուսադիրը բաղկացած է մեկ հաստ և մեկ բարակ V–աձև նշաններից, որոնց սուր ծայրերն ուղղված են ներքև։ Ավագ կոչում ստացած զինծառայողները դասվում են կրտսեր սպաների շարքում և կարող են զբաղեցնել դասակի հրամանատարի պաշտոն։


== Տես նաև ==
ՀՀ ԶՈՒ եֆրեյտոր
ՀՀ ԶՈՒ կրտսեր սերժանտ
ՀՀ ԶՈՒ սերժանտ
ՀՀ ԶՈՒ ավագ սերժանտ
ՀՀ ԶՈՒ լեյտենանտ
ՀՀ ԶՈՒ ավագ լեյտենանտ
ՀՀ ԶՈՒ կապիտան
ՀՀ ԶՈՒ մայոր
ՀՀ ԶՈՒ փոխգնդապետ
ՀՀ ԶՈՒ գնդապետ
ՀՀ ԶՈՒ գեներալ-մայոր
ՀՀ ԶՈՒ գեներալ-լեյտենանտ
ՀՀ ԶՈՒ գեներալ-գնդապետ


== Ծանոթագրություններ ==
Ալիսան հրաշքների աշխարհում (մուլտֆիլմ, 1951)

Անվան այլ կիրառումների համար տե՛ս՝ Ալիսան հրաշքների աշխարհում (այլ կիրառումներ)Ալիսան հրաշքների աշխարհում (անգլ.՝ Alice in Wonderland), մուլտֆիմ Ուոլթ Դիսնեյ ընկերության կողմից, ստեղծված 1951 թվականին։ Հարմարեցված անգլիացի գրող Լուիս Քերոլի վեպին, որը կազմված է երկու գրքերից. «Ալիսան հրաշքների աշխարհում» և «Ալիսան Հայելու աշխարհում»։


== Սյուժե ==
Ալիսա անունով աղջիկը, քնելով, տեսնում է երազ՝ վազող սպիտակ նապաստակին։ Ալիսան վազում է նրա հետևից, և իր համար աննկատորեն, հայտնվում է հրաշքների աշխարհում, որտեղ նրա հետ տեղի են ունենում անհավանական իրադարձություններ։


== Գործող անձինք ==


=== Ալիսա ===
Ալիսա (անգլ.՝ Alice) - մուլտֆիլմի գլխավոր հերոսուհին, հետաքրքրասեր և երազկոտ աղջիկ, հայտնված Հրաշքների աշխարհում, հետաքրքրության պատճառով սպիտակ նապաստակի հետևից գնացաց և ճագարի որջի միջով անցած։ Հայտնվելով այնտեղ, Ալիսան որոշում է գտնել ելքը, ինչպես նորից հայտնվել տանը, և նա ստիպված է լինում անցնել ամբողջ հրաշքների աշխարհով, ծանոթանալ տարբեր հերոսների հետ ինչպիսիք են Չեշիրյան Կատուն, Մարտյան Նապաստակը, Գլխարկագործը, Երկվորյակ եղբայրները և այլք։ մուլտֆիլմի վերջում Կարմիր Թագուհու հետապնդումից փրկված, նա հասկանում է, որ քնած է, սթափվում է և հայտնվում տանը։ Նա ուներ տնային կատու Դինային և իրենից տարիքով մեծ քույր։
Հերոսների անիմացիայով զբաղվել են անիմատորներ Օլլի Ջոնսոնը, Մարկ Դեվիսը, Միլտ Կալը և Ջոն Լաունսբերին։ Ինչպես Սպիտակաձյունիկի և Մոխրոտիկի դեպքում, Ալիսայի համար նշանակված էր կենդանի մոդել, ով կատարում էր նկարահանման տեսարանները, որպես ուղեցույց անիմատորների համար։ Ալիսայի մոդելն էր 14 ամյա անգլուհի Քեթրին Բոմոնտը։ Հետագայում Բոմոնտը նաև դարձավ հերոսների համար հնչունավորող։


== Դերերը հնչունավորեցին ==
Ալիսա - Քեթրին Բոմոնտ
Գլխարկագործ - Էդ Վինն
Մարտյան Նապաստակ - Ջերրի Կոլոննա
թրթուր - Ռիչարդ Հեյդն
Չեշիրյան Կատու - Ստերլինգ Հոլլոեյ
Կարմիր Թագուհի - Վեռնա Ֆելտոն
Երկվորյակներ/Ծովափիղը և Հյուսնը/ոստրեների մայր - Պետ Օմելլի
Դոդո/Սպիտակ ճագար - Բիլլ Տոմպսոն
Ալիսայի քույրը - Հեզզեր Էյնդժել
Դռան բանալի - Ժոսեֆ Կյորնս
Մողեսիկ Բիլլ/Խաղաթուղթ ներկարար - Լարրի Գրեյ
Թագավոր - Դինկ Տրաուտ
Վարդ - Դորիս Լլոյդ
Սոնյա - Ջիմմի ՄակԴոնալդ
Խաղաթուղթ ներկարարներ -  The Mellomen խումբ (Տուրլ Ռեյվենսկռոֆտ, Բիլլ Լի, Մաքս Սմիթ և Բօբ Հեմլին)
Ուրիշ խաղաթղթեր - Դոն Բառկլայ
Արևածաղիկ/վարդակակաչ - Լյուսիլ Բլիսս


== Պարգևներ ==


== Ծանոթագրություններ ==
Շալվա Մշվելիձե

Շալվա Միքայելի Մշվելիձե (վրաց.՝ შალვა მიხეილის ძე მშველიძე, հուլիսի 28 (օգոստոսի 10), 1904 կամ 1904[…], Թիֆլիս, Ռուսական կայսրություն - 1984[…], Թբիլիսի, Վրացական ԽՍՀ, ԽՍՀՄ), վրացի սովետական կոմպոզիտոր։ Վրացական ԽՍՀ ժողովրդական արտիստ (1958)։ Ստալինյան երկրորդ աստիճանի մրցանակի կրկնակի դափնեկիր (1942, 1947)։


== Կենսագրություն ==
Շալվա Մշվելիձեն ծնվել է 1904 թվականի հուլիսի 15-ին (հուլիսի 28) Թիֆլիսում (ներկայում՝ Թբիլիսի, Վրաստան).
1930 թվականին ընդունվել է Թիֆլիսի պետական կոնսերվատորիա, որտեղ սովորել է կոմպոզիցիայի դասարանում Միխայիլ Բագրինովսկու մոտ։ Կրթությունը շարունակել է Լենինգրադի Նիկոլայ Ռիմսկի-Կորսակովի անվան պետական կոնսերվատորիայի ասպիրանտուրայում և Թբիլիսիի պետական կոնսերվատորիայում (սովորել է Վլադիմիր Շչերբաչյովի մոտ)։ Զբաղվել է մանկավարժական գործունեությամբ, 1942 թվականից եղել է Թբիլիսիի պետական կոնսերվատորիայի պրոֆեսոր։
Շալվա Մշվելիձեն ընտրվել է Վրացական ԽՍՀ Գերագույն խորհրդի 3-րդ գումարման պատգամավոր։
1941 թվականից մինչև 1952 թվականը եղել է Վրաստանի կոմպոզիտորների միության վարչության նախագահ։
Գրել է «Ասք Տարիելի մասին» (1946), «Մեծ վարպետի աջը» (1961) օպերաները, չորս սիմֆոնիա (1943, 1944, 1952, 1968), «Կավկասիոնի» (1949) և «Դարերին որպես պատգամ» (1970, նվիրված է Լեինինին) օրատորիաները, «Զվիադաուրի» (1940), «Պատանին ու հովազը» (1962), «Մինդիա» (1950) սիմֆոնիկ պոեմները, ինչպես նաև սինֆոնիկ սյուիտներ, ուվերտյուրաներ, երգեր ի հավաքածուներ, երաժշտություն դրամատիկական ներկայացումների ու ֆիլմերի համար։
Մանսակցել է աբխազական ժողովրդական երաժշտության հավաքման ու ձայնագրման աշխատանքների։


== Ճանաչում և պարգևներ ==
Ստալինյան երկրորդ աստիճանի մրցանակ (1942) – «Զվիադաուրի» սիմֆոնիկ պոեմի համար
Ստալինյան երկրորդ աստիճանի մրցանակ (1947) – «Ասք Տարիելի մասին» օպերայի համար (1946)
Վրացական ԽՍՀ ժողովրդական արտիստ (1958)
Վրացական ԽՍՀ Զաքարիա Փալիաշվիլու անվան պետական մրցանակ (1971)
Ջավահառլալ Ներուի անվան մրցանակ (1973) – հնդկական թեմայով երաժշտական ստեղծագործությունների և Հնդկաստանի երաժշտական բանահյուսության մասին ակնարկների շարքի համար)
Լենինի շքանշան
Աշխատանքային կարմիր դրոշի շքանշան
Ժողովուրդների բարեկամության շքանշան (13 հունիսի, 1974 թվական)
մեդալներ


== Ծանոթագրություններ ==